<classify> RAIS wa Rwanda, P aul Kagame ameushangaza ulimwengu baada ya kuwaachia huru wafungwa 2,140 wal ioomba msamaha, ikiwa ni pamoja na wanasiasa maarufu nchini humo.H atua hiyo imepongezwa na wanasiasa walioachiwa huru na imeleta furaha kubwa katika taifa hilo la Afrika Mashariki, kwa kuonesha mwelekeo mpya wa kisiasa na kidemokrasia. Miongoni mwa wafungwa walioachiwa huru ni Victoire Ingabire, ambaye ni Mwenyekiti wa chama cha upinzani cha Force Democratiqu e Unies du Rwanda FDI. Ingabire alihukumiwa miaka 15 jela tangu mwaka 2 0 10 . Mwingine ni mwanamuziki, Kizito Mihigo ambae alikuwa amehukumiwa kifungo cha miaka 10 jela.Ingabire aliyefungwa mwaka 20 10 , alikutwa na hatia ya kufanya uchochezi kwa wananchi ili kuiasi serikali na kuunda makundi ya silaha ili kuivuruga nchi na kupuuza mauaji ya kimbari ya 19 9 4 dhidi ya watutsi. Aahidi kumsaidia Kagame kuijenga Rwanda Baada ya kuachiwa huru, Ingabire alimshukuru Rais Kagame na kusema kuanzia sasa ndio mwanzo wa uhuru wa kisiasa na demokrasia ya kweli nchini Rwanda. Alisema kutokana na nia nzuri ya rais ya kujenga nchi, yuko tayari kumuunga mkono katika kuiletea maendeleo Rwanda.Nina furaha kwa hatua iliyochukuliwa na rais, sasa nitarejea kuendelea na maisha kama kawaida na kusaidia maendeleo ya nchi, alisema Ingabire. Nimekuwa nikifuatilia nikiwa gerezani hali ya mambo inavyoendelea nchini, kuna mafanikio mengi yaliyofikiwa, na ninadhani tunaweza kupiga hatua zaidi tukishirikiana pamoja kwa sababu kuna mengi ya kufanya.H ii ndiyo njia nzuri ya kujenga nchi yetu kwa kuheshimu mawazo ya wale tunaohisi ni wapinzani, nampongeza rais ambaye ameamua kunipa msamaha na kutoka nje ya gereza, aliongeza Ingabire. Tangu wakati huo, kumekuwa na shinikizo la kumtaka Rais Kagame kumwachia huru. H atua ya serikali kumwachia huru, inatajwa kuwa hatua muhimu kuchukuliwa na utawala wa Rais P aul Kagame, ambaye anaongoza taifa hilo la Afrika Mashariki kwa muhula wa tatu sasa.Kwa upande wake, Februari 2 0 15 mwanamuziki Kizito Mihigo alihukumiwa miaka 10 gerezani baada ya kukiri kuhusika na uhalifu, ikiwa ni pamoja na njama ya kumuua Rais P aul Kagame na viongozi wengine wa nchi. Mwanasiasa mwingine aliyeachiwa huru mwishoni mwa wiki ni aliyekuwa Makamu Mwenyekiti wa FDI, ambaye naye pia alimshukuru Rais Kagame kutokana na hatua ya kijasiri na ya kizalendo.Alisema pamoja na kwamba hatua hiyo imechochewa na shinikizo linaloendelea kimataifa hasa wakati huu ambapo Waziri wa Mambo ya Nje wa Rwanda, Louise Mushikiwabo akiwania nafasi ya kuwa katibu mkuu wa shirika la nchi zinazozungumza Kifaransa. Katibu Mkuu katika serikali ya Rwanda anayehusika na mambo ya nje, Olivier Nduhungirehe alisema hatua hiyo imekuja kutokana na ombi la wahusika wenyewe, kumuandikia rais mara kadhaa wakimuomba msamaha ; na sio vinginevyo.  <topic>: KITAIFA 